CELEX: 62018TN0130
Language: et
Date: 2018-02-27 00:00:00
Title: Kohtuasi T-130/18: 27. veebruaril 2018 esitatud hagi – adidas International Trading jt versus komisjon

30.4.2018   
            
            
               ET
            
            
               Euroopa Liidu Teataja
            
            
               C 152/47
            
         27. veebruaril 2018 esitatud hagi – adidas International Trading jt versus komisjon
   (Kohtuasi T-130/18)
   (2018/C 152/57)
   Kohtumenetluse keel: inglise
   
      Pooled
   
   
      Hagejad: adidas International Trading BV (Amsterdam, Madalmaad) ja 27 teist hagejat (esindajad: advokaadid E. Vermulst ja J. Cornelis)
   
      Kostja: Euroopa Komisjon
   
      Nõuded
   
   Hagejad paluvad Üldkohtul:
   
               —
            
            
               tühistada komisjoni 4. detsembri 2017. aasta rakendusmäärus (EL) 2017/2232, millega kehtestatakse uuesti lõplik dumpinguvastane tollimaks ja nõutakse lõplikult sisse ajutine tollimaks nahast pealsetega jalatsite impordi suhtes, mis on pärit Hiina Rahvavabariigist ja Vietnamist ning mida toodavad teatavad eksportivad tootjad Hiina Rahvavabariigis ja Vietnamis, ning täidetakse Euroopa Kohtu otsust liidetud kohtuasjades C-659/13 ja C-34/14 (ELT 2017, L 319, lk 30); ja
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitavad hagejad viis väidet.
   
               1.
            
            
               Esimene väide, et komisjonil puudus seaduslik pädevus, et võtta vastu komisjoni rakendusmäärust (EL) 2017/2232 (1).
            
         
               2.
            
            
               Teine väide, et lõpetatud jalatsimenetluse uuesti algatamine ja aegunud dumpinguvastase tollimaksu tagasiulatuv kehtestamine komisjoni rakendusmäärusega (EL) 2017/2232:
               
                           —
                        
                        
                           toimus õigusliku aluseta, põhineb ELTL artikli 266 ja määruse (EL) 2016/1036 (2) ilmselgelt vääral kohaldamisel ning rikub määruse (EL) 2016/1036 artikli 9 lõiget 4;
                        
                     
                           —
                        
                        
                           on hagejaid puudutavas osas vastuolus õiguspärase ootuse kaitse, õiguskindluse ja tagasiulatuva jõu puudumise põhimõtetega; ning
                        
                     
                           —
                        
                        
                           põhineb ELTL artikli 266 vääral kohaldamisel ja võimu kuritarvitamisel komisjoni poolt ning rikub ELL artikli 5 lõiget 4.
                        
                     
         
               3.
            
            
               Kolmas väide, et dumpinguvastase tollimaksu tagasiulatuv kehtestamine hagejate tarnijatele, mis takistab hagejatele tasumist, rikub diskrimineerimiskeelu põhimõtet.
            
         
               4.
            
            
               Neljas väide, et komisjon kuritarvitas võimu, hinnates turumajandust ja hagejate tarnijate individuaalse kohtlemise taotlusi, et kehtestada tagasiulatuvat dumpinguvastast tollimaksu, ja rikkus diskrimineerimiskeelu põhimõtet.
            
         
               5.
            
            
               Viies väide, et komisjoni rakendusmääruse (EL) 2017/2232 lisades III ja VI loetletud ettevõtjate hindamine komisjoni poolt ning nende ettevõtjate käest imporditud kaupa puudutava dumpinguvastase tollimaksu hüvitamise taotluste tagasilükkamine põhineb ilmsel hindamisveal, ELTL artikli 266 vääral kohaldamisel ja rikub hoolsuskohustust ning head haldust.
            
         
      (1)  Komisjoni 4. detsembri 2017. aasta rakendusmäärus (EL) 2017/2232, millega kehtestatakse uuesti lõplik dumpinguvastane tollimaks ja nõutakse lõplikult sisse ajutine tollimaks nahast pealsetega jalatsite impordi suhtes, mis on pärit Hiina Rahvavabariigist ja Vietnamist ning mida toodavad teatavad eksportivad tootjad Hiina Rahvavabariigis ja Vietnamis, ning täidetakse Euroopa Kohtu otsust liidetud kohtuasjades C-659/13 ja C-34/14 (ELT 2017, L 319, lk 30).
   
      (2)  Euroopa Parlamendi ja nõukogu 8. juuni 2016. aasta määrus (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (ELT 2016, L 176, lk 21).